|  |  |
| --- | --- |
| Obrazac Metodičkih preporuka za ostvarivanje odgojno-obrazovnih ishoda predmetnih kurikuluma i međupredmetnih tema za osnovnu i srednju školu | |
| **OSNOVNI PODATCI** | |
| **Ime i prezime** | Božana Tenji |
| **Zvanje** | profesorica savjetnica |
| **Naziv škole u kojoj ste trenutačno zaposleni** | Druga srednja škola Beli Manastir |
| **Adresa elektroničke pošte** | bozana.tenji@skole.hr |
| **Naslov Metodičkih preporuka** | Gdje bi trebale biti granice suprotstavljanju vlasti – Antigona kao primjer |
| **Predmet (ili međupredmetna tema)** | Hrvatski jezik |
| **Za međupredmetnu temu navesti u okviru kojeg nastavnoga predmeta, sata razrednika ili izvannastavne aktivnosti se izvodi.** |  |
| **Razred** | 1. razred srednje škole |
| **OBVEZNI ELEMENTI** | |
| **Odgojno-obrazovni ishod (oznaka i tekst iz kurikuluma** **predmeta ili međupredmetnih tema objavljenih u NN )** | SŠ HJ B.1.1. Učenik izražava svoj literarni doživljaj i objašnjava stav o književnom tekstu |
| **Tijek nastavnog sata** | Učenici su pročitali Sofoklovu Antigonu i na prethodnom satu napravili sadržajnu i strukturnu analizu djela.  Za domaću su zadaću pročitali dodatne sadržaje koje je nastavnik/ica postavio/la u *Biblioteku sadržaja* digitalne bilježnice za Hrvatski jezik, 1. razred- OneNote Office 365 i riješili kviz o pročitanom djelu- Forms.  Dodatni sadržaji pomažu učenicima povezati pročitano djelo s uvijek aktualnim problemom o kojem će raspravljati na ovome satu.  Učenici zaključuju o značenju i smislu teksta, otkrivaju problem i aktualiziraju ga.  U Prostoru za suradnju OneNote digitalne bilježnice Hrvatski jezik 1 nastavnik/ica je postavio/la pitanja:  Je li Antigonin čin pravedan, razuman ili protuzakonit? Objasni.  Zašto Kreont smatra da Antigonin čin ne smije ostati nekažnjen? Navedi sve razloge koje možeš pronaći u tekstu. Možeš li opravdati Kreontovu odluku?  **Uvodni dio**:  Sat može započeti osvrtom na samovrednovanje koje se odnosi na rezultate kviza te prisjećanjem na pročitano djelo, a zatim učenici odabiru pitanja vezana za jedan lik i **pišu** u *Osobnom prostoru* digitalne bilježnice OneNote Office365 u obliku kratkoga vezanog teksta- objašnjavaju svoj stav.   * Nastavnik/ica prati njihov rad preko svoga računala, dodatnim potpitanjima može pomoći učeniku kojemu je pomoć potrebna.   **Glavni dio sata**:   * Učenici se dijele u tri skupine   prema tome koje su pitanje izabrali (vezano za koji lik) i kakav su stav iznijeli.   * Nastavnik/ica postavlja pitanja:   ***Što mislite je li građanski neposluh ikad opravdan i* *gdje bi trebale biti granice suprotstavljanju vlasti****?*  *Objasni iz pozicije Antigone i Kreonta*!  *Formiraju se tri skupine.*  Nastavnik/ica daje učenicima naputke:   * 1. skupina treba pripremiti i prezentirati argumente za Antigoninu poziciju. * 2. skupina treba pripremiti i prezentirati argumente za Kreontovu poziciju. * Svi učenici trebaju sudjelovati u skupinama, dati svoj doprinos, pronalaziti argumente i služiti se zabilješkama. * 3. skupina – građani Tebe slušaju prezentacije obje strane, postavljaju pitanja i odlučuju koja je strana bolje argumentirala, a nastavnica ih potiče da kao suci daju usmene kritike kako bi pohvalili sudionike rasprave i pružili konstruktivne povratne informacije.   **Završni dio sata**: Nakon prezentacija, skupina građana treba izabrati koja je skupina imala bolje argumente i objasniti razredu zašto  (vrednovanje kao učenje)  *Pitanje za refleksiju:*  Razmisli kako bi ti postupio/la u situaciji kad se ne slažeš s odlukom autoriteta?  Svoje odgovore mogu napisati u *Prostor za suradnju* za domaću zadaću.   * Nastavnik/ica informira učenike o dodatnim sadržajima u digitalnoj bilježnici. * U digitalnoj bilježnici postavljen je popis djela koja se predlažu za čitanje, a učenici mogu odabrati i pročitati bar jedno od tri ponuđena djela: * Kreontova Antigona, Miro Gavran * Žižek, Slavoj: Antigona ili * Anouilh, Jean: Antigona |
| **Opis svih aktivnosti (što rade učenici, a što učitelj/nastavnik)** | Učenik   * izdvaja informacije u skladu sa svrhom čitanja * izdvaja pojedinosti koje su ga se dojmile i potaknule na razmišljanje * izražava svoje mišljenje i stavove * piše sastavak prema pitanju * potkrepljuje primjerima svoje mišljene i stavove * sluša druge učenike * argumentira svoj stav * prati i usmjerava proces učenja   Nastavnik/ica   * daje upute za rad, usmjerava i prati proces učenja, prati rad učenika preko svoga računala, daje povratne informacije učeniku, * sluša argumentiranje i formativno vrednuje, upućuje učenike na dodatne sadržaje i poveznice u digitalnoj bilježnici |
| **Sadržaji koji se koriste u aktivnostima** | Sofoklo: Antigona i znanstveni tekst: [www.encikloedija.hr](http://www.encikloedija.hr) (građanski neposluh)  <http://www.enciklopedija.hr/natuknica.aspx?id=22997> |
| **Primjeri vrednovanja za učenje, vrednovanja kao učenje ili naučenog uz upute** | ***Vrednovanje kao učenje***  Učenici sami vrednuju jedni druge bodujući se za rad u skupini opisnicima za (samo)procjenu suradničkoga učenja.  Nastavnik/ica dijeli listiće za samoprocjenu rada u skupini, a vrednuje se doprinos, rješavanje problema, usredotočenost na zadatak i suradnja, a zatim „skupina građana“ komentira i obrazlaže koji su argumenti bili bolji.  Nastavnica sudjeluje i daje povratnu informaciju učenicima ***(vrednovanje za učenje).***  Podsjeća učenike da se boduje: struktura, djelotvornost argumenata, učinkovitost primjera i cjelokupna prezentacija.  Opisnike za vrednovanje učenici imaju uvijek dostupne i u digitalnoj bilježnici! |
| **Razrađeni problemski zadaci, zadaci za poticanje kritičkog razmišljanja, kreativnosti i/ili istraživački zadaci; ovisno o predmetu i nastavnoj temi** | Zadaci za poticanje kritičkoga mišljenja:  Učenicima su **postavljena pitanja** *Što mislite je li građanski neposluh ikad opravdan i**gdje bi trebale biti granice suprotstavljanju vlasti?*  *Razmisli kako bi ti postupio/-la u situaciji kad se ne slažeš s odlukom autoriteta.*  *Nakon što su* ***pročitali djelo*** *učenici imaju zadatak pročitati* ***dodatni materijal****- znanstveni tekst te* ***pisanjem, a zatim argumentiranom raspravom*** *objasniti svoj stav.*  (Na temelju karakterizacije likova na prethodnom satu te prikupljenih informacija uz pomoć zabilješki, digitalne bilježnice i poveznica na sekundarnu literaturu učenici će moći općeljudsku temu kojom se djelo bavi prepoznati i u vlastitoj stvarnosti te prezentirati svoje zaključke, aktivno sudjelovati u metodičkim aktivnostima te izgrađivati i izražavati vlastito mišljenje).  Učenici će uvježbavati javni govor, slušanje drugih, timski rad, kritičko mišljenje i kreativno razmišljanje.  Sudjelovanje u raspravama potiče učenike da razviju svoje ideje te ih na učinkovit način artikuliraju. |
| **DODATNI ELEMENTI[[1]](#footnote-1)** | |
| Poveznice na više odgojno-obrazovnih ishoda različitih predmeta ili očekivanja međupredmetnih tema | uku A.4.4. Učenik samostalno kritički promišlja i vrednuje ideje  ikt C.4.4.  Učenik samostalno i odgovorno upravlja prikupljenim informacijama.   goo A.4.3.Promiče ljudska prava.  osr A.4.1. Razvija sliku o sebi  osr B.4.2. Suradnički uči i radi u timu.  uku A.4.1. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.  uku A.4.2. Učenik se koristi različitim strategijama učenja i samostalno ih primjenjuje u ostvarivanju ciljeva učenja i rješavanju problema u svim područjima učenja.  uku A.4.3. Učenik kreativno djeluje u različitim područjima učenja.  uku A.4.4. Učenik samostalno kritički promišlja i vrednuje ideje.  uku B.4.4. Učenik samovrednuje proces učenja i svoje rezultate, procjenjuje ostvareni napredak te na temelju toga planira buduće učenje. |
| Aktivnost u kojima je vidljiva interdisciplinarnost | * Učenik čita znanstvene tekstove kako bi objasnio načela pravne države, jednakost svih pred zakonom i ustavna prava građana na građanski neposluh. * Samostalno pronalazi primjere za to kako ljudi na položaju i vlasti mogu zlouporabiti svoj položaj i moć. * Učenik komentira građanski neposluh i to što su kroz povijest ljudi odbijali poštivati zakone za koje su vjerovali da nisu pravedni ili nisu bili moralni te su snosili posljedice svojih djela. * Predmeti: Vjeronauk/Etika, Uvod u državu i pravo, Povijest, * gledanje filma i animacije (Engleski jezik) |
| Aktivnosti koji obuhvaćaju prilagodbe za učenike s teškoćama | Nastavnik u osobni prostor digitalne bilježnice učenika s teškoćama (OneNote, Office 365), postavlja *sadržaje koji će pomoći* učeniku u razumijevanju teksta te na taj način može prilagoditi sadržaje svakome učeniku, a to zavisi o teškoći koju učenik ima.  (**Primjena digitalnih bilježnica u nastavi- poveznica u privitku**)  Učenik prije nastavnoga sata može pristupiti sadržajima u svojoj bilježnici te čita sadržaje koji će mu pomoći pripremiti se za sat.  (poveznice u privitku; pr.PPT Antigona, znanstveni tekst o građanskom neposluhu)  Na satu, u uvodnome dijelu, nastavnik prati njegov rad i frontalno vrednuje tako što mu odmah u digitalnu bilježnicu šalje povratnu informaciju, ukazuje na moguće pogreške i daje prijedloge za poboljšanje (vrednovanje za učenje) |
| Aktivnosti za motiviranje i rad s darovitim učenicima | Nastavnik u osobni prostor digitalne bilježnice učenika OneNote *postavlja dodatne sadržaje* koje daroviti učenik čita prije nastavnoga sata, a nakon sata obrađuje dodatne zadatke vezane za obrađenu temu. Ponuđeni su mu dodatni tekstovi na kojima će moći raditi i dodatni projekti te izborna lektira. Nastavnik prati rad darovitoga učenika i formativno ga vrednuje (vrednovanje za učenje) tako što redovito u osobni prostor njegove digitalne bilježnice bilježi povratne informacije o njegovoj uspješnosti u radu.  Svaki učenik nastavniku preko digitalne bilježnice isto daje povratne informacije te na taj način nastavnik može broj dodatnih sadržaja i zadataka stalno uspješno prilagođavati potrebama darovitog učenika. |
| Upute za kriterijsko vrednovanje kompleksnih i problemskih zadataka i/ili radova esejskoga tipa | - |
| Projektni zadaci (s jasnim scenarijima, opisima aktivnosti, rezultatima projekta, vremenskim okvirima) | Projekti vezani za temu koje nastavnik može predložiti učenicima:  Pripremiti klasičnu ili suvremenu predstavu Antigona u školi, podijeliti uloge: glumci, scenograf, kostimograf, redatelj…  Ili Napisati scenarij za kratak film o Ateni i grčkom kazalištu.  Nastavnik postavlja u *Prostor za suradnju* digitalne bilježnice OneNote Office 365 prijedloge za projektne zadatke. Učenici odabiru zadatak i uz praćenje nastavnika surađuju unutar *Prostora za suradnju (od kuće)*, dijele zadatke i dogovaraju realizaciju. |
| Poveznice na multimedijske i interaktivne sadržaje | Digitalna bilježnica za učenike:  Hrvatski jezik 1 (OneNote, Office365 za škole)  <https://office365.skole.hr>  Primjena digitalnih bilježnica u nastavi:  Edutorij (Božana Tenji)  <https://edutorij.e-skole.hr/share/page/document-details?nodeRef=workspace://SpacesStore/6cb1f66c-1fd5-4284-ac01-fe4593a3ad55>  PPT Antigona:  <http://www.ss-druga-bm.skole.hr/upload/ss-druga-bm/images/static3/2303/attachment/Sofoklo,_Antigona_PPT.pptx> |
| Prijedlozi vanjskih izvora i literature | U digitalnoj bilježnici učenika:  znanstveni tekst (građanski neposluh)  <http://www.enciklopedija.hr/natuknica.aspx?id=22997>  Animacija i film Antigona:  <https://youtu.be/gnoZmoZbjwg>  <https://www.youtube.com/watch?v=dD1_g7jKa3I>  <https://www.youtube.com/watch?v=57x4ayPcsDo> |

|  |
| --- |
| Kviz- Antigona (Božana Tenji) |

Ovo je veza na obrazac "Antigona":

<https://forms.office.com/Pages/ResponsePage.aspx?id=FvJamzTGgEurAgyaPQKQkTYxpJiuSHxFoAbQFPkvePhUQUVDNTQ2WkMySkVYSVEyNjZMOVRDMENGWi4u>

1. Sastavni elementi prijave koji omogućuju dodanu vrijednost provedbi javnog poziva. Nisu obavezni, ali nose dodatne bodove u skladu s kriterijima procjene Metodičkih preporuka. [↑](#footnote-ref-1)