predmet: Hrvatski jezik, 1. razred

Sofoklo: Antigona

Odabrala sam tekst koji je preporučen za čitanje kao cjelovit u 1.razredu srednje strukovne škole.

Pošto je to cjelovit tekst, na tome primjeru možemo odabrati više odgojno-obrazovnih ishoda na razini predmetnog kurikuluma. Naravno, trebamo se odlučiti što ćemo od toga odraditi i na koliko nastavnih sati, ali ja donosim neke primjere. 

Odabrani ishodi na razini predmetnog kurikuluma;

Hrv. jezik i komunikacija,

SŠ HJ A 1.6.

Učenik analizira značenjske odnose među riječima pomoću rječnika

Književnost i stvaralaštvo,

SŠ HJ B 1.2.

Učenik razlikuje i opisuje književni tekst prema temi i žanru

na sadržajnoj i izraznoj razini i primjenjuje književnoteorijske pojmove

ili SŠ HJ B 1.1,

Učenik izražava svoj literarni doživljaj i objašnjava stav o književnom tekstu

Kultura i mediji, SŠ HJ C 1.2.

Učenik analizira tekstove popularne i visoke kulture i njihov utjecaj na vlastiti kulturni identitet

Hrv. jezik i komunikacija, SŠ HJ A 1.6. Učenik analizira značenjske odnose među riječima pomoću rječnika

Razrada ishoda na razini ishoda aktivnosti

- učenik razlikuje jednoznačnost od višeznačnosti i potkrepljuje ju primjerima

- učenik razlikuje osnovno i izvedeno značenje te denotativno i konotativno značenje leksema na primjeru dijaloga Antigone i Kreonta npr.

- učenik definira značenje nepoznatih riječi uz pomoć rječnika

Književnost i stvaralaštvo, SŠ HJ B 1.2. Učenik razlikuje i opisuje književni tekst prema temi i žanru

na sadržajnoj i izraznoj razini i primjenjuje književnoteorijske pojmove

Razrada ishoda na razini ishoda aktivnosti

- učenik opisuje dramu i obilježja drame i razlikuje dramu od poetskog i proznog teksta

- učenik na primjeru tragedije Antigona opisuje osnovna obilježja tragedije: tragični junak, tragična krivnja, tragičan kraj... te razlikuje tragediju od ostalih dramskih vrsta

- učenik analizira dramu na sadržajnoj i izraznoj razini primjenjujući književnoteorijske pojmove vezane za dramu, tragediju

- učenik navodi primjere uzvišenoga stila kao obilježja klasične tragedije

ili

ili SŠ HJ B 1.1,

Učenik izražava svoj literarni doživljaj i objašnjava stav o književnom tekstu

- učenik izražava svoj doživljaj nakon čitanja drame, nekima možda prve tragedije koju su pročitali

- učenik izdvaja iz dnevnika čitanja ili knjige dijelove teksta, navode, koji su ga potaknuli na razmišljanje o sukobu pojedinca i vlasti, borbi čovjeka za svoje ideale...spremnosti na žrtvovanje...

- učenik izražava svoja mišljenja i stavove i potkrepljuje ih primjerima 

Kultura i mediji, SŠ HJ C 1.2. Učenik analizira tekstove popularne i visoke kulture i njihov utjecaj na vlastiti kulturni identitet

Razrada ishoda na razini ishoda aktivnosti

- učenik prepoznaje na primjeru Antigone obilježja kozmopolitske i visoke kulture te prepoznaje utjecaj te kulture na razvoj osobnog identiteta jer uočava da se djelo stare klasične književnosti može aktualizirati na tematskoj razini i da ima književnoumjetničku vrijednost koja je neupitna i svevremenska, uvijek i svuda

- učenici odlaze pogledati Antigonu u kazalište ili gledaju ulomak iz filma (slušaju grčki jezik, čitaju prijevod na hrvatskom) Ulomak iz filma dostupan im je i u digitalnom okružju kao dio sadržaja za 1.razred u njihovoj digitalnoj bilježnici OneNote, Office365.